
62                                                                  DR 30.7.2018                                                       

 
■1620 

Kedua, saya juga ingin untuk mengambil maklum bahawa yang penting untuk kita 
faham daripada apa yang ada di Dungun ialah perkara yang melibatkan muara Sungai 
Dungun yang sangat cetek. Banyak permohonan yang telah dipohon melalui Rancangan 
Malaysia, yang terakhir yang kesepuluh dan yang kesebelas dimasukkan juga iaitu 
bagaimana melibatkan apabila musim tengkujuh, muara sungai menjadi cetek, pendaratan 
ikan tidak dapat dilakukan menyebabkan kos harga ikan yang juga mahal di Dungun dan 
yang lebih dahsyat ialah kehilangan nyawa para nelayan kita dan juga membantut kemajuan 
pelancongan bagi kehadiran pelancong.  

Saya harap semua yang dibangkitkan ini akan dapat diambil perhatian oleh pihak 
kerajaan kerana dalam kita menuju arus pembangunan, walaupun kita menggerakkan 
pembangunan seperti mana kita membawa sebuah kenderaan, kita melihat cermin yang 
besar. Akan tetapi jangan juga lupa kepada cermin-cermin sisi yang kecil dan juga cermin 
tengah yang kecil, kenderaan untuk kita melihat apa-apa isu yang berbangkit supaya kita 
dapat selesaikan. Terima kasih Tuan Yang di-Pertua.  

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Dungun.  

Sekarang dipersilakan Yang Berhormat Padang Serai.  

 

4.21 ptg. 

Tuan Karupaiya Mutusami [Padang Serai]: Salam sejahtera, salam harapan baru, 
rakyat hidup senang tanpa GST. Terima kasih Tuan Yang di-Pertua kerana memberi saya 
ruang dan peluang untuk turut membahaskan Titah Diraja sempena pembukaan Parlimen 
yang ke-14. Saya juga mengambil kesempatan ini untuk turut mengucapkan tahniah kepada 
semua Ahli Parlimen yang di sebelah sini dan juga di sebelah sana, atas kemenangan dalam 
pilihan raya yang lepas. Tahniah dan syabas.  

Tuan Yang di-Pertua, saya ingin teruskan menyentuh beberapa perkara agar 
pembangunan negara, bangsa dan agama di negara yang kita cinta ini dapat dijunjung dan 
dipelihara demi kebaikan masyarakat majmuk. Dalam menghayati ucapan Titah Agong, saya 
menerima baik beberapa perkara yang telah disampaikan oleh Yang di-Pertuan Agong 
melalui Titah Diraja sebagai teladan atau nasihat demi kebaikan negara yang kita cinta ini.  

Masalah yang kita hadapi sekarang sangatlah tertumpu pada hutang negara hingga 
menyebabkan kebimbangan menerajui Pakatan Harapan untuk memerintah negara tanpa 
gangguan dan halangan. Saya menyeru agar semua pihak termasuk pemerintah dan juga 
pembangkang untuk bergandung bahu membantu dan bekerjasama mencari jalan 
menyelesaikan secara holistik, dengan izin, agar negara kembali kukuh berbanding dengan 
negara-negara jiran.  

Tuan Yang di-Pertua dan Ahli-ahli Yang Berhormat, kita sedar bahawa negara kita 
adalah salah satu negara yang aman dan damai berbanding negara-negara jiran setelah 
selesai pilihan raya. Ini adalah kerana pengorbanan dan komitmen pihak keselamatan iaitu 
pasukan tentera, polis, RELA dan semua agensi yang terlibat dalam keselamatan dalam 
negeri.  

Namun demikian, kebajikan serta kemudahan seperti pencen tidak terurus dan 
banyak membawa masalah demi mengharungi liku-liku kehidupan. Saya ingin bertanya 
apakah perancangan dan usaha kerajaan untuk membantu anggota pasukan keselamatan 
terutama pasukan tentera yang telah berhenti kerja di bawah 18 tahun, 15 tahun, 12 tahun 
atau 10 tahun atau tidak tergolong dalam kategori berpencen.  

Bagi orang-orang yang lama yang berpencen, jurangnya jauh berbeza dengan 
pencen baru. Oleh yang demikian, kerajaan perlu membuat satu kajian supaya jurang 
perbezaan itu diatasi bagi mereka yang makin lama makin tua dan mempunyai pelbagai 
penyakit dalam keadaan rumah kata pergilah, kubur kata marilah.  

 

 



#1620 Kedua, saya juga ingin untuk mengambil maklum bahawa yang penting untuk kita faham daripada apa yang ada di Dungun ialah perkara yang melibatkan muara Sungai Dungun yang sangat cetek. Banyak permohonan yang telah dipohon melalui Rancangan Malaysia, yang terakhir yang kesepuluh dan yang kesebelas dimasukkan juga iaitu bagaimana melibatkan apabila musim tengkujuh, muara sungai menjadi cetek, pendaratan ikan tidak dapat dilakukan menyebabkan kos harga ikan yang juga mahal di Dungun dan yang lebih dahsyat ialah kehilangan nyawa para nelayan kita dan juga membantut kemajuan pelancongan bagi kehadiran pelancong. Saya harap semua yang dibangkitkan ini akan dapat diambil perhatian oleh pihak kerajaan kerana dalam kita menuju arus pembangunan, walaupun kita menggerakkan pembangunan seperti mana kita membawa sebuah kenderaan, kita melihat cermin yang besar. Akan tetapi jangan juga lupa kepada cermin-cermin sisi yang kecil dan juga cermin tengah yang kecil, kenderaan untuk kita melihat apa-apa isu yang berbangkit supaya kita dapat selesaikan. Terima kasih Tuan Yang di-Pertua. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Dungun. Sekarang dipersilakan Yang Berhormat Padang Serai. 4.21 ptg. Tuan Karupaiya Mutusami [Padang Serai]: Salam sejahtera, salam harapan baru, rakyat hidup senang tanpa GST. Terima kasih Tuan Yang di-Pertua kerana memberi saya ruang dan peluang untuk turut membahaskan Titah Diraja sempena pembukaan Parlimen yang ke-14. Saya juga mengambil kesempatan ini untuk turut mengucapkan tahniah kepada semua Ahli Parlimen yang di sebelah sini dan juga di sebelah sana, atas kemenangan dalam pilihan raya yang lepas. Tahniah dan syabas. Tuan Yang di-Pertua, saya ingin teruskan menyentuh beberapa perkara agar pembangunan negara, bangsa dan agama di negara yang kita cinta ini dapat dijunjung dan dipelihara demi kebaikan masyarakat majmuk. Dalam menghayati ucapan Titah Agong, saya menerima baik beberapa perkara yang telah disampaikan oleh Yang di-Pertuan Agong melalui Titah Diraja sebagai teladan atau nasihat demi kebaikan negara yang kita cinta ini. Masalah yang kita hadapi sekarang sangatlah tertumpu pada hutang negara hingga menyebabkan kebimbangan menerajui Pakatan Harapan untuk memerintah negara tanpa gangguan dan halangan. Saya menyeru agar semua pihak termasuk pemerintah dan juga pembangkang untuk bergandung bahu membantu dan bekerjasama mencari jalan menyelesaikan secara holistik, dengan izin, agar negara kembali kukuh berbanding dengan negara-negara jiran. Tuan Yang di-Pertua dan Ahli-ahli Yang Berhormat, kita sedar bahawa negara kita adalah salah satu negara yang aman dan damai berbanding negara-negara jiran setelah selesai pilihan raya. Ini adalah kerana pengorbanan dan komitmen pihak keselamatan iaitu pasukan tentera, polis, RELA dan semua agensi yang terlibat dalam keselamatan dalam negeri. Namun demikian, kebajikan serta kemudahan seperti pencen tidak terurus dan banyak membawa masalah demi mengharungi liku-liku kehidupan. Saya ingin bertanya apakah perancangan dan usaha kerajaan untuk membantu anggota pasukan keselamatan terutama pasukan tentera yang telah berhenti kerja di bawah 18 tahun, 15 tahun, 12 tahun atau 10 tahun atau tidak tergolong dalam kategori berpencen. Bagi orang-orang yang lama yang berpencen, jurangnya jauh berbeza dengan pencen baru. Oleh yang demikian, kerajaan perlu membuat satu kajian supaya jurang perbezaan itu diatasi bagi mereka yang makin lama makin tua dan mempunyai pelbagai penyakit dalam keadaan rumah kata pergilah, kubur kata marilah.